
PATVIRTINTA
Šakių rajono savivaldybės administracijos direktoriaus 2015 m. rugpjūčio 10 d.
įsakymu Nr. AT-757
CENTRALIZUOTO SAVIVALDYBĖS VIDAUS AUDITO SKYRIAUS VEDĖJO PAREIGYBĖS APRAŠYMAS

I. PAREIGYBĖS CHARAKTERISTIKA


1. Centralizuoto savivaldybės vidaus audito skyriaus vedėjas yra karjeros valstybės tarnautojas.


2. Pareigybės lygis – A.


3. Pareigybės kategorija – 12. 

II. PASKIRTIS


4. Centralizuoto savivaldybės vidaus audito skyriaus (toliau – Skyrius) vedėjo pareigybės paskirtis – vadovauti Skyriui, užtikrinti Skyriaus uždavinių ir funkcijų įgyvendinimą, planuoti, organizuoti ir kontroliuoti Skyriaus veiklą, prižiūrėti vidaus audito atlikimą, vertinti jo kokybę, patarti savivaldybei pavaldžių ir (arba) jos valdymo sričiai priskirtų viešųjų juridinių asmenų vadovams vidaus kontrolės klausimais.

III. VEIKLOS SRITIS


5. Specialioji veiklos sritis – atsakyti už Centralizuoto savivaldybės vidaus audito skyriaus veiklą ir savarankiškai organizuoti Skyriaus darbą pagal viešojo juridinio asmens vadovo patvirtintus Skyriaus nuostatus. 

IV. SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI


6. Valstybės tarnautojas, einantis šias pareigas, turi atitikti šiuos specialiuosius reikalavimus:


6.1. turėti aukštąjį ekonominį, vadybinį, viešojo administravimo arba teisinį universitetinį išsilavinimą;


6.2. turėti ne mažesnę kaip 2 metų darbo patirtį audito arba vidaus audito srityje;


6.3. išmanyti Lietuvos Respublikos įstatymus ir kitus norminius teisės aktus, reglamentuojančius vidaus auditą;


6.4. būti susipažinus su Lietuvos Respublikos Konstitucija, Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais viešąjį administravimą, vietos savivaldą, viešųjų juridinių asmenų veiklą, valstybės tarnybą ir darbo santykius, biudžeto sandarą, strateginį planavimą, turto disponavimą, valdymą, naudojimą, viešuosius pirkimus, apskaitą ir atskaitomybę, programų vertinimą;


6.5. būti susipažinus su raštvedybos ir dokumentų rengimo taisyklėmis, mokėti dirbti kompiuteriu. 

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


7. Šias pareigas einantis valstybės tarnautojas vykdo šias funkcijas:


7.1. savarankiškai organizuoja Skyriaus darbą pagal savivaldybės administracijos direktoriaus patvirtintus  Skyriaus veiklos nuostatus.


7.2. rengia ir teikia  savivaldybės administracijos direktoriui tvirtinti vidaus audito metodiką, rengia ir tikslina Skyriaus veiklos nuostatus.


7.3. planuoja vidaus audito skyriaus veiklą, sudaro strateginius ir metinius vidaus audito skyriaus veiklos planus, juos raštu suderina su savivaldybės administracijos direktoriumi. Planuojant Skyriaus veiklą, gali atsižvelgti į savivaldybės administracijos direktoriaus, jam pavaldžių ir jo valdymo sričiai priskirtų viešųjų juridinių asmenų vadovų pasiūlymus.


7.4. atstovauja  viešajam juridiniam asmeniui kitose institucijose, įstaigose, įmonėse ir organizacijose vidaus audito klausimais.


7.5. pataria savivaldybės administracijos direktoriui, savivaldybės administracijos padalinių, pavaldžių ir jo valdymo sričiai priskirtų viešųjų asmenų vadovams vidaus kontrolės klausimais.


7.6. užtikrina vidaus audito pažangos stebėjimą.


7.7. norminių teisės aktų nustatyta tvarka vertina Skyriaus valstybės tarnautojų tarnybinę veiklą ir teikia savivaldybės administracijos direktoriui pasiūlymus dėl Skyriaus valstybės tarnautojų skatinimo ir tarnybinių nuobaudų jiems skyrimo, jų kvalifikacijos kėlimo ir profesinių įgūdžių tobulinimo.


7.8.  sudaro sąlygas Skyriaus darbuotojams  tobulinti profesinius įgūdžius.


7.9. parengia ir teikia tvirtinti savivaldybės administracijos direktoriui Skyriaus darbuotojų pareigybių aprašymus.


7.10. iki kiekvienų metų kovo 1 dienos parengia ir pateikia Finansų ministerijai, savivaldybės administracijos direktoriui, taip pat Šakių rajono savivaldybės tarybai, jos prašymu, metinę Skyriaus veiklos ataskaitą.


7.11. vidaus audito metu nustačius pažeidimus, nagrinėtinus atitinkamų teisėsaugos institucijų, Skyriau vedėjas vidaus audito dokumentus perduoda teisėsaugos institucijoms pagal kompetenciją.


7.12. pagal suderintą su savivaldybės administracijos direktoriumi Skyriaus veiklos planą organizuoja savivaldybės administracijos padalinių, savivaldybės administracijai pavaldžių ir (arba) jos sričiai priskirtų įstaigų vidaus auditą.


7.13. prižiūri Skyriaus darbuotojų atliekamą vidaus auditą ir vertina parengtų darbo dokumentų, vidaus audito ataskaitos projekto kokybę.


7.14. organizuoja ir tvarko Skyriaus raštvedybą, užtikrina tinkamą dokumentų saugojimą ir perdavimą nustatyta tvarka į archyvą.


7.15. atlieka kitus su Skyriaus funkcijomis susijusius nenuolatinio pobūdžio savivaldybės administracijos direktoriaus pavedimus.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS


8. Skyriaus vedėjas tiesiogiai pavaldus ir atskaitingas rajono savivaldybės administracijos direktoriui.

_____________________________________

Susipažinau 
